pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง
วันอังคารที่ 25 พฤษภาคม 2564
กระทรวงเกษตรฯ จัดประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง
กระทรวงเกษตรฯ จัดประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง เพื่อรายงานสถานะการเงินและผลการดําเนินงานให้ความช่วยเหลือเกษตรกรและผู้ยากจน
นายสําราญ สาราบรรณ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 4/2564 ณ ห้องประชุมกระทรวงเกษตรและสหกรณ์ โดยที่ประชุมได้รายงานสถานะการเงินและผลการดําเนินงานให้ความช่วยเหลือเกษตรกรและผู้ยากจน ตามระเบียบสํานักนายกรัฐมนตรี ว่าด้วยกองทุนหมุนเวียนเพื่อการกู้ยืมแก่เกษตรกรและผู้ยากจน พ.ศ. 2546 และที่แก้ไขเพิ่มเติม โดยข้อมูล ณ วันที่ 25 พฤษภาคม 2564 มีผลการดําเนินงานดังนี้
ตั้งแต่ปี 2534 ถึงปัจจุบันอนุมัติเงินกู้ไปแล้ว จํานวน 35,068 ราย วงเงิน 8,184.41 ล้านบาท ช่วยรักษาที่ดินไว้ได้ จํานวน 309,978 ไร่
ปีงบประมาณ 2564 อนุมัติเงินกู้ให้แก่เกษตรกรและผู้ยากจน จํานวน 495 ราย วงเงิน 296.98 ล้านบาท
ช่วยรักษาที่ดินไว้ได้ จํานวน 3,208 ไร่
ที่ประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 4/2564 อนุมัติเงินกู้จํานวน 1 ราย วงเงิน 477,000 บาท อนุมัติให้ลูกหนี้ประนอมหนี้จํานวน 3 ราย วงเงิน 1,323,575.85 บาท
สรุปผลการติดตามรับชําระหนี้ ตั้งแต่วันที่ 1 ตุลาคม 2563 – 30 เมษายน 2564 แบ่งเป็น เงินรับชําระหนี้เงินต้นจากเกษตรกร จํานวนเงิน 159.85 ล้านบาท และเงินรับชําระหนี้ดอกเบี้ยจากเกษตรกร จํานวนเงิน 55.67 ล้านบาท รวมเป็นเงิน 215.26 ล้านบาท
ทั้งนี้ ได้มอบหมายให้หน่วยงานที่เกี่ยวข้องเข้าไปดูแลฟื้นฟูอาชีพและช่วยเหลือเกษตรกร ที่ไม่สามารถชําระหนี้ได้ เพื่อให้สามารถกลับมาชําระหนี้ได้ตามปกติ โดยธนาคารเพื่อการเกษตรและสหกรณ์การเกษตร (ธ.ก.ส.) แจ้งให้เจ้าหน้าที่ ธกส. สาขา ลงพื้นที่เพื่อพบปะพูดคุยกับลูกหนี้ทุกราย พร้อมให้คําแนะนําและช่วยเหลือการชําระหนี้ต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 25 พฤษภาคม 2564 พนักงานติดเชื้อไวรัส COVID-19 จำนวน 3 ราย
วันอังคารที่ 25 พฤษภาคม 2564
ประกาศ ขสมก. ประจําวันที่ 25 พฤษภาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 25 พฤษภาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 25 พฤษภาคม 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 13 เขตการเดินรถที่ 4
2) พนักงานขับรถโดยสารปรับอากาศ สาย 138 เขตการเดินรถที่ 5
3) พนักงานขับรถโดยสารปรับอากาศ สาย 511 เขตการเดินรถที่ 3
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ออกแบบทางต่างระดับ จุดตัดระหว่าง ทล.23 สายบ้านไผ่-อุบลราชธานี กับถนนวงแหวนรอบเมืองร้อยเอ็ด (แยกบ้านโนนเมือง)
วันอังคารที่ 25 พฤษภาคม 2564
กรมทางหลวง กระทรวงคมนาคม ออกแบบทางต่างระดับ จุดตัดระหว่าง ทล.23 สายบ้านไผ่-อุบลราชธานี กับถนนวงแหวนรอบเมืองร้อยเอ็ด (แยกบ้านโนนเมือง)
เพิ่มศักยภาพโลจิสติกส์ภาคอิสาน เชื่อมโยงการค้าสู่ประเทศเพื่อนบ้าน
กรมทางหลวง โดยสํานักสํารวจและออกแบบ ได้ดําเนินโครงการสํารวจและออกแบบทางต่างระดับและทางแยกบนทางหลวง ระหว่างทางหลวงหมายเลข 23 สายบ้านไผ่ – อุบลราชธานี(ถนนแจ้งสนิท) กับทางหลวงหมายเลข 232 ถนนวงแหวนรอบเมืองร้อยเอ็ด ในพื้นที่ อ.เมือง จ.ร้อยเอ็ด เพื่อแก้ปัญหาการจราจรที่หนาแน่นและติดขัดจากสัญญาณไฟจราจรที่จุดตัดทางแยก เพิ่มศักยภาพระบบขนส่งโลจิสติกส์ภาคอีสาน
สําหรับทางแยกจุดตัดระหว่างทางหลวงหมายเลข 23 สายบ้านไผ่ – อุบลราชธานี(ถนนแจ้งสนิท) มีขนาด 4-6 ช่องจราจร กับทางหลวงหมายเลข 232 (ถนนวงแหวนรอบเมืองร้อยเอ็ด) ขนาด 2 - 4 ช่องจราจร หรือจุดตัดแยกบ้านโนนเมือง ตั้งอยู่ที่ กม. 106+956 (ทล. 23) มีลักษณะเป็นสี่แยกที่มีสัญญาณไฟจราจรควบคุม ปัจจุบันทางแยกดังกล่าวเป็นเส้นทางการจราจรสายหลักในการเดินทางสู่จังหวัดร้อยเอ็ด จังหวัดสุรินทร์ จังหวัดกาฬสินธุ์ และจังหวัดมหาสารคาม เนื่องจากมีปริมาณการจราจรเพิ่มขึ้นอย่างต่อเนื่อง ทําให้การจราจรเกิดการติดขัด ประชาชนไม่ได้รับความสะดวกในการเดินทาง และมีอุบัติเหตุเกิดขึ้นบ่อยครั้ง กรมทางหลวง จึงได้ดําเนินโครงการสํารวจและออกแบบทางต่างระดับระหว่าง จุดตัดทางแยกดังกล่าวให้เป็นระบบวงเวียนเพื่อให้การจราจรเคลื่อนตัวได้อย่างต่อเนื่องและรองรับรถที่ต้องการเลี้ยวขวาได้โดยไม่มีสัญญาณไฟจราจร โดยรายละเอียดรูปแบบทางแยกโครงการมีดังนี้
1.ทางหลวงหมายเลข 23 สามารถวิ่งผ่านทางแยกโดยก่อสร้างเป็นทางลอดขนาดเล็ก เพื่อให้รถขนาดเล็กสัญจรไป-กลับ โดยมีเขตทาง 60 เมตร จากช่วงทางแยกโนนเมืองไปทางจังหวัดมหาสารคาม และมีเขตทาง 30 เมตร จากช่วงทางแยกโนนเมืองไปจังหวัดร้อยเอ็ด มีความยาวของช่วงที่เป็นทางลอด ประมาณ 525 เมตร ความสูงของทางลอด ประมาณ 2.80 เมตรและมีจํานวน 2 ช่องจราจรไป - กลับ
2. ทางหลวงหมายเลข 232 ออกแบบเป็นสะพานยกระดับข้ามทางหลวงหมายเลข 23 มีความยาวสะพาน ประมาณ 460 เมตร ความสูงสะพานเหนือช่วงวงเวียนไม่น้อยกว่า 5.50 เมตร มีเขตทาง 60 เมตร มีจํานวนช่องจราจร 4 ช่องจราจร โดยออกแบบให้เพิ่มเป็น 6 ช่องจราจรได้ในอนาคต และมีจุดกลับรถใต้สะพานทั้ง 2 ด้าน
ลักษณะการก่อสร้าง เป็นถนนแอสฟัลท์คอนกรีต ขนาด 4-6 ช่องจราจร ความกว้างช่องจราจรละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร มีเขตทางกว้าง 40-60 เมตร รวมระยะทาง 2 ทิศทาง ทั้งหมดประมาณ 4 กิโลเมตร งบประมาณโครงการ 600 ล้านบาท ปัจจุบันโครงการดังกล่าวได้ผ่านการประเมินผลกระทบสิ่งแวดล้อมเบื้องต้น (IEE) แล้ว ปัจจุบันอยู่ระหว่างจัดทําข้อมูลเพื่อขอออกพระราชกฤษฎีกาเวนคืนที่ดิน คาดว่าจะสามารถเริ่มดําเนินการก่อสร้างประมาณปี พ.ศ.2566 แล้วเสร็จ ปี พ.ศ.2568
ทั้งนี้โครงการดังกล่าวจะช่วยบรรเทาปัญหาการจราจรติดขัด แออัด และหนาแน่น ช่วยลดอุบัติเหตุรุนแรงบริเวณทางแยก รวทั้ง พัฒนาคุณภาพการให้บริการเชื่อมเส้นทางระหว่างจังหวัดและต่อเนื่องถนนวงแหวนรอบเมือง ช่วยให้ระบบจราจรเดินทางติดต่อกันได้เป็นระยะทางไกลสู่ชายแดนประเทศเพื่อนบ้าน
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ยืนยัน ศบค. รับฟังข้อเสนอของทุกจังหวัด เพื่อปรับแผนกระจายวัคซีนที่สอดคล้องกับสถานการณ์และความเหมาะสมในแต่ละจังหวัดแล้ว และจะประกาศในเร็ววันนี้
วันอังคารที่ 25 พฤษภาคม 2564
ผู้ช่วยโฆษก ศบค. ยืนยัน ศบค. รับฟังข้อเสนอของทุกจังหวัด เพื่อปรับแผนกระจายวัคซีนที่สอดคล้องกับสถานการณ์และความเหมาะสมในแต่ละจังหวัดแล้ว และจะประกาศในเร็ววันนี้
ผู้ช่วยโฆษก ศบค. ยืนยัน ศบค. รับฟังข้อเสนอของทุกจังหวัด เพื่อปรับแผนกระจายวัคซีนที่สอดคล้องกับสถานการณ์และความเหมาะสมในแต่ละจังหวัดแล้ว และจะประกาศในเร็ววันนี้
วันนี้ (25 พฤษภาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชนต่อข้อสงสัยเรื่องแผนการกระจายวัคซีนว่ามีการปรับหลักเกณฑ์หรือไม่ อย่างไร ซึ่งผู้ช่วยโฆษก ศบค. ได้ชี้แจงต่อกรณีนี้ว่า เบื้องต้น กรมควมคุมโรคให้หลักเกณฑ์การกระจายวัคซีนว่าขึ้นกับจํานวนวัคซีน จํานวนประชากร แปรผันไปตามการระบาด และกลุ่มเป้าหมาย อาทิ จ. สมุทรสาคร มีการแพร่ระบาดหนักต้องได้รับวัคซีนในพื้นที่ก่อนเพื่อควบคุมวงในการแพร่ระบาด บางจังหวัดอยากให้ฉีดในกลุ่มผู้มีโรคประจําตัวก่อน บางจังหวัดเป็นจังหวัดด้านการท่องเที่ยว ขอสนับสนุนทางด้านเศรษฐกิจก่อน จึงขอฉีดให้ผู้มีส่วนผลักดันทางเศรษฐกิจก่อน ซึ่ง ศบค. น้อมรับ และขอรับฟังแนวความคิดจากทุกจังหวัด และขอให้เสนอเข้ามา เพราะไม่มีใครเข้าใจพื้นที่ได้ดีกว่าคนในพื้นที่
อย่างไรก็ดี เมื่อวาน ผอ.ศบค. ได้เห็นชอบให้รับฟังความคิดเห็นจากพื้นที่ และขอให้ปลัดกระทรวงสาธารณสุข กรมควมคุมโรค และกรมการแพทย์สาธารณสุข ได้พิจารณาร่วมกันเพื่อปรับแผนการรับวัคซีนให้เหมาะสม ซึ่งจะมีการประกาศแผนดังกล่าวในเร็ววันนี้ เพื่อให้เป็นแผนการกระจายวัคซีนที่สอดคล้องกับสถานการณ์มากที่สุด
รัฐบาลไทย-ข่าวทำเนียบรัฐบาล-สธ. ชี้แจงข้อวิจารณ์การจัดสรรวัคซีน
วันจันทร์ที่ 24 พฤษภาคม 2564
สธ. ชี้แจงข้อวิจารณ์การจัดสรรวัคซีน
อธิบดีกรมควบคุมโรค เผย ศบค.เตรียมประชุมหารือปรับแผนการจัดสรรวัคซีนโควิด-19 ภายในสัปดาห์นี้ ยืนยันเปิดเผยแผนกระจายวัคซีนมาต่อเนื่อง
วันที่ 24 พฤษภาคม 2564 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงถึงกรณีสื่อรายงานข่าว กล่าวถึงการกระจายวัคซีน โดยมีเนื้อหาข่าวว่า “การกระจายวัคซีนโควิด 19 เป็นเรื่องที่รัฐบาลจะต้องให้ความใส่ใจและเปิดเผยต่อสาธารณะด้วยข้อมูลที่ถูกต้องและมีเหตุผลที่จะรับกันได้ เพราะกําลังมีข้อครหาว่ากําลังมีการใช้ “วัคซีน” เพื่อประโยชน์ทางการเมืองจากการแบ่งสรรให้พื้นที่หนึ่งพื้นที่ใด หรือกลุ่มหนึ่งกลุ่มใด เพราะหากไม่โปร่งใส อธิบายเหตุผลไม่ได้ นั่นแหละที่จะสร้างความคับข้องใจ ไม่สบายใจและก่อหวอดขึ้นมาได้เนื่องจากจะเกิดความรู้สึกว่าไม่ได้รับความเป็นธรรม สร้างความเหลื่อมล้ําซ้ําเติมเข้าไปอีก วันนี้คนไทยส่วนใหญ่ยังให้ความไว้วางใจยอมให้บริหารประเทศต่อไปก็เพราะเห็นว่าพอจะฝากผีฝากไข้ได้”
จากข้อเท็จจริงที่เกิดขึ้นในปัจจุบัน แผนการฉีดวัคซีนป้องกันโควิด 19 ของประเทศไทย โดยศูนย์บริหารสถานการณ์โควิด 19 (ศบค.) จะมีการประชุมหารือเกี่ยวกับการจัดสรรวัคซีนโควิด 19 ภายในสัปดาห์นี้ โดยคํานึงถึง 4 ปัจจัย ดังนี้
1. จํานวนวัคซีนที่มี
2. จํานวนประชากร
3. สถานการณ์การระบาดในปัจจุบัน
4. กลุ่มเป้าหมาย เช่น ครู แรงงาน ซึ่งการจัดสรรต้องคํานึงถึงสถานการณ์การระบาดเพื่อควบคุมโรค
สําหรับแผนการฉีดวัคซีนบุคคลทั่วไป ที่จะเริ่มในเดือนมิถุนายน 2564 จะใช้วัคซีนแอสตร้าเซนเนก้า เป็นหลักตามจํานวนที่วัคซีนเข้ามา โดยจะมีวัคซีนแอสตร้าเซนเนก้ากระจายไปทุกจังหวัด 16 ล้านโดส ในเดือนมิถุนายน - กรกฎาคม 2564 ส่วนวัคซีนซิโนแวคเป็นส่วนเสริม
สําหรับประเทศไทยเริ่มดําเนินการฉีดวัคซีน ตั้งแต่เดือนมีนาคม 2564 เป็นต้นมา โดยวัคซีนซิโนแวคที่เข้ามารวม 3.5 ล้านโดส และกระจายฉีดวัคซีนไปทั่วประเทศ แล้ว 2.9 ล้านโดส ประสิทธิภาพของวัคซีนยังให้ผลดี ทั้งลดอัตราการเสียชีวิตและความรุนแรงของโรค
ทั้งนี้ กระทรวงสาธารณสุข มีการเปิดเผยแผนกระจายวัคซีนป้องกันโรคโควิด 19 ให้ประชาชนทราบอย่างต่อเนื่อง โดยในช่วงนี้อยู่ระหว่างการขอความเห็นชอบจากคณะกรรมการแต่ละระดับชั้น และปรับตามความคิดเห็นข้อแนะนําของคณะกรรมการแต่ละระดับ ที่ผ่านมาประเด็นดังกล่าวได้เข้าสู่ที่ประชุม ศบค. ชุดใหญ่ ซึ่งหากมีข้อแนะนําเพิ่มเติม สามารถปรับเปลี่ยนแผนได้ตามความเหมาะสมและสถานการณ์ของการระบาดในปัจจุบัน และปริมาณวัคซีนที่ประเทศไทยได้รับ
รัฐบาลไทย-ข่าวทำเนียบรัฐบาล-กบข. จัดงานประชุมใหญ่ผู้แทนสมาชิก รายงานผลการดำเนินงานประจำปี 2563
วันอังคารที่ 25 พฤษภาคม 2564
กบข. จัดงานประชุมใหญ่ผู้แทนสมาชิก รายงานผลการดําเนินงานประจําปี 2563
กองทุนบําเหน็จบํานาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) ตามมาตรการป้องกันโควิด-19 เพื่อรายงานผลการดําเนินงาน ฐานะการเงินและการรับจ่ายเงินของกองทุนในปี 2563 แนวทางการดําเนินงานในปี 2564
กองทุนบําเหน็จบํานาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) ตามมาตรการป้องกันโควิด-19 เพื่อรายงานผลการดําเนินงาน ฐานะการเงินและการรับจ่ายเงินของกองทุนในปี 2563 แนวทางการดําเนินงานในปี 2564 ตลอดจนรับฟังความคิดเห็นและข้อเสนอแนะของผู้แทนสมาชิก สําหรับผลการดําเนินงานในปี 2563 กบข. สามารถบรรลุเป้าหมายตามแผนงานได้ทั้งหมด ในด้านลงทุน กบข. สามารถสร้างผลตอบแทนกองทุนส่วนสมาชิกได้ถึงร้อยละ 4.79 (หลังหักค่าใช้จ่าย) นอกจากนี้ยังได้เพิ่มแผนการลงทุนใหม่เพื่อเป็นทางเลือกให้แก่สมาชิก และยังเป็นผู้นําในการขับเคลื่อนการลงทุนที่ให้ความสําคัญกับปัจจัยด้าน ESG สําหรับการดําเนินงานด้านสมาชิก ผลจากการสื่อสารและให้ความรู้แก่สมาชิกอย่างต่อเนื่อง ทําให้ในปี 2563 มีจํานวนสมาชิกที่ออมเพิ่มและเลือกแผนการลงทุนเพิ่มขึ้นเป็นจํานวนมาก รวมถึงการเข้าใช้บริการต่างๆ ของ กบข. ผ่านดิจิทัลแพลตฟอร์มที่เพิ่มมากขึ้นเช่นกัน
สําหรับการประชุมในครั้งนี้ มีนายกฤษฎา จีนะวิจารณะ ประธานกรรมการกองทุนบําเหน็จบํานาญข้าราชการ เป็นประธานในที่ประชุม พร้อมด้วยนางสาวกุลยา ตันติเตมิท ประธานอนุกรรมการจัดการลงทุน ม.ล.พัชรภากร เทวกุล ประธานอนุกรรมการสมาชิกสัมพันธ์ นายประภาศ คงเอียด ประธานอนุกรรมการตรวจสอบ และ ดร.ศรีกัญญา ยาทิพย์ เลขาธิการคณะกรรมการ กบข. เข้าร่วมรายงานผลการดําเนินงาน เมื่อวันที่ 24 พฤษภาคม 2564 โดยมีผู้แทนสมาชิกเข้าร่วมประชุมผ่านระบบอิเล็กทรอนิกส์ ทั้งสิ้น 523 คน
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.07 ล้านล้านบาท (ข้อมูล ณ 30 เม.ย. 2564)
สอบถามข้อมูลเพิ่มเติมสําหรับสื่อมวลชน : ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-พณ. ชี้แจงข้อวิจารณ์การเรียกเก็บค่าการบริหารจัดการจากผู้ส่งออกข้าวไทย
วันพุธที่ 26 พฤษภาคม 2564
พณ. ชี้แจงข้อวิจารณ์การเรียกเก็บค่าการบริหารจัดการจากผู้ส่งออกข้าวไทย
อธิบดีกรมการค้าต่างประเทศ ยืนยันดําเนินการจัดหาข้าวและส่งมอบภายใต้สัญญา G to G ตามกฎหมาย ส่วนกรณีการเรียกเก็บค่าบริหารจัดการจากสมาชิกสมาคมฯ นั้น เป็นการดําเนินการของสมาคมฯ
วันที่ 25 พฤษภาคม 2564 นายกีรติ รัชโน อธิบดีกรมการค้าต่างประเทศ กระทรวงพาณิชย์ กล่าวชี้แจง ดังนี้
1. วิธีการจัดหาข้าวและส่งมอบภายใต้สัญญา G to G ในปัจจุบันโดยรัฐบาลมอบสมาคมผู้ส่งออกข้าวไทยดําเนินการไม่ใช่เรื่องแปลกใหม่ และเป็นสิ่งที่ได้ดําเนินการมาช้านานหลายยุคหลายสมัยในหลายรัฐบาลที่มีการขายข้าว G to G มา 20 กว่าปีแล้ว ซึ่งปัจจุบันได้ดําเนินการตาม “แนวทางปฏิบัติในการเจรจาและการทําสัญญาซื้อขายข้าวแบบรัฐต่อรัฐ (Government to Government : G to G)” ที่คณะกรรมการนโยบายและบริหารข้าวแห่งชาติ (นบข.) ได้มีมติเห็นชอบเมื่อวันที่ 6 ธันวาคม 2562 และคณะรัฐมนตรีมีมติรับทราบแนวทางปฏิบัติฯ ดังกล่าวเมื่อวันที่ 4 กุมภาพันธ์ 2563 โดยแนวทางปฏิบัติฯ มีที่มาตามที่คณะกรรมการป้องกันและปราบปรามการทุจริตแห่งชาติ (ป.ป.ช.) เสนอเรื่อง “มาตรการป้องกันการทุจริต กรณีการค้าระหว่างประเทศแบบรัฐต่อรัฐ จากโครงการรับจํานําข้าว และการระบายข้าวแบบรัฐต่อรัฐ” และกรมการค้าต่างประเทศได้ประชุมหารือร่วมกับหน่วยงานที่เกี่ยวข้องจัดทําแนวทางปฏิบัติดังกล่าวสําหรับใช้เป็นแนวทางในการขายข้าวแบบ G to G
โดยมติคณะกรรมการ นบข. ได้มอบหมายกรมการค้าต่างประเทศร่วมมือกับสมาคมผู้ส่งออกข้าวไทย ปรับปรุงหรือจัดหาข้าวส่งมอบให้แก่รัฐบาลประเทศผู้ซื้อตามสัญญา G to G โดยให้กรมการค้าต่างประเทศ ทําข้อตกลงความร่วมมือกับสมาคมผู้ส่งออกข้าวไทย ตามแบบข้อตกลงที่ผ่านการพิจารณาจากสํานักงานอัยการสูงสุดแล้ว ซึ่งเหตุผลที่มอบสมาคมผู้ส่งออกข้าวไทย เนื่องจากเงื่อนไขการส่งมอบข้าวในแต่ละสัญญา มีรายละเอียดในการปฏิบัติที่ต้องอาศัยความรู้ความชํานาญเฉพาะของผู้ที่มีประสบการณ์ มีความเชี่ยวชาญในการส่งข้าวไปต่างประเทศ และสมาคมฯ เป็นองค์กรที่มีภารกิจหลักในการส่งออกข้าวโดยตรง และมีสมาชิกที่มีความพร้อมในการส่งออกข้าว รวมทั้งมีศักยภาพในการรับประกันความเสี่ยงในการส่งมอบข้าวภายใต้สัญญา G to G อาทิ การเปลี่ยนแปลงของราคาข้าวในตลาด ความผันผวนของอัตราแลกเปลี่ยน สภาพอากาศที่ทําให้เกิดปัญหาส่งมอบข้าวล่าช้า ค่าเสียเวลาเรือและค่าปรับที่อาจเกิดขึ้น เป็นต้น
2. รัฐบาลในหลายยุคหลายสมัยได้มอบกรมการค้าต่างประเทศร่วมมือกับสมาคมผู้ส่งออกข้าวไทยจัดหาและส่งมอบข้าวแบบ G to G ให้ COFCO รัฐบาลจีน NFA รัฐบาลฟิลิปปินส์ และ BERNAS รัฐบาลมาเลเซีย เป็นต้น การที่ร่วมมือกับสมาคมผู้ส่งออกข้าวไทยเนื่องจากสมาคมผู้ส่งออกข้าวไทยมีความคล่องตัวในการดําเนินการและการบริหารจัดการ หากรัฐมาดําเนินการจัดหาและส่งมอบข้าวเองจะใช้เวลาในการดําเนินการในแต่ละขั้นตอนอาจทําให้การส่งมอบล่าช้า ซึ่งคําสั่งซื้อข้าว G to G ส่วนใหญ่ต้องการการส่งมอบโดยเร็ว ที่ผ่านมา สมาคมผู้ส่งออกข้าวไทยสามารถส่งมอบข้าวให้แก่รัฐบาลผู้ซื้อได้อย่างมีประสิทธิภาพเป็นไปด้วยความเรียบร้อยและไม่มีความเสียหายเกิดขึ้น ทันตามกําหนดเวลา สร้างความเชื่อมั่นให้กับประเทศผู้ซื้อ และรักษาชื่อเสียงของประเทศเป็นสําคัญ
3. สําหรับการเรียกเก็บค่าบริหารจัดการตันละ 150 บาทจากสมาชิกสมาคมฯ นั้น เป็นเรื่องภายในของสมาคมฯ ดําเนินการ มิได้เกี่ยวข้องกับกรมการค้าต่างประเทศ ซึ่งสมาคมฯได้ดําเนินการชี้แจงรายละเอียดผ่านสื่อแล้ว
รัฐบาลไทย-ข่าวทำเนียบรัฐบาล-สั่งควบคุมต้นตอของการระบาดของโรคลิมปิ สกิน
วันอังคารที่ 25 พฤษภาคม 2564
สั่งควบคุมต้นตอของการระบาดของโรคลิมปิ สกิน
รมว.เกษตรฯ สั่งควบคุมต้นตอของการระบาดของโรคลิมปี สกิน กําชับให้ดําเนินการตามมาตรการควบคุมโรคอย่างเคร่งครัด และฉีดวัคซีนควบคุมโรคอย่างเร่งด่วน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากที่ขณะนี้ได้เกิดสถานการณ์การแพร่ระบาดของโรคลัมปี สกิน ในโค-กระบือ จึงได้มีข้อสั่งการให้กรมปศุสัตว์เร่งควบคุมต้นตอของการระบาดของโรคลัมปี สกิน โดยให้เข้มงวดเรื่องการเคลื่อนย้ายสัตว์ โดยเฉพาะการลักลอบเคลื่อนย้ายสัตว์ตามแนวชายแดนทุกแห่ง หากพบผู้กระทําผิดให้ดําเนินการทางกฎหมายอย่างเคร่งครัด ไม่ต้องกลัวอิทธิพล แต่หากปล่อยปละละเลยให้มีการลักลอบเคลื่อนย้าย และเกิดการแพร่ระบาดของโรค LSD เพิ่มขึ้น จะดําเนินการทางวินัยโดยเด็ดขาด
ทั้งนี้ กระทรวงเกษตรและสหกรณ์ โดยกรมปศุสัตว์ ได้มีการตั้งคณะกรรมการอํานวยการ และคณะทํางานศูนย์ปฏิบัติการป้องกัน ควบคุม และเตรียมความพร้อมเผชิญเหตุโรคลัมปี สกิน หรือ War room เพื่อทําหน้าที่ติดตามสถานการณ์โรคระบาด วางแผนมาตรการควบคุมโรค วางแผนการกระจายวัคซีน การป้องกันกําจัดโรค ตลอดจนมาตรการชดเชยเยียวยาเกษตรกร พร้อมทั้งได้ดําเนินการแก้ไขและควบคุมการระบาดใน 5 มาตรการ คือ 1) ควบคุมการเคลื่อนย้ายโค-กระบือ เพื่อลดการแพร่กระจายของโรค และปฏิบัติตามแนวทางการเคลื่อนย้ายอย่างเคร่งครัด โดยกรมปศุสัตว์ได้ดําเนินการปิดด่านตามแนวชายแดน เช่น ด่านชายแดนพม่า พร้อมตรวจตราการลักลอบเคลื่อนย้ายสัตว์อย่างเข้มงวด และเข้มข้น 2) เฝ้าระวังการเกิดโรคอย่างใกล้ชิด เน้นการรู้โรคให้เร็ว ควบคุมได้ทัน โรคสงบได้อย่างรวดเร็ว 3) ป้องกัน และควบคุมแมลงพาหะนําโรค ให้เกษตรกรป้องกันโดยใช้สารกําจัดแมลงทั้งบนตัวสัตว์ และบริเวณโดยรอบฟาร์ม ทั้งในพื้นที่ระบาดของโรคและพื้นที่เสี่ยง ด้วยการประสานด่านกักกันสัตว์ อบจ. อบต. ลงพื้นที่พ่นยาฆ่าแมลง และแจกยาฆ่าแมลง รวมถึงให้คําแนะนําการป้องกัน 4) รักษาสัตว์ป่วยตามอาการ เนื่องจากเป็นโรคที่เกิดจากเชื้อไวรัสไม่มียาที่ใช้รักษาโดยตรง ซึ่งจําเป็นต้องรักษาตามอาการ โดยแบ่งการรักษาเป็น 4 ระยะ ระยะที่ 1 สัตว์ป่วยแสดงอาการมีไข้ให้ดําเนินการให้ยาลดไข้ ระยะที่ 2 เริ่มแสดงอาการตุ่มบนผิวหนัง ให้ยาลดการอักเสบ ระยะที่ 3 ตุ่มบนผิวหนังมีการแตก หลุดลอก ให้ยารักษาแผลที่ผิวหนังร่วมกับยาปฏิชีวนะเพื่อป้องกันการติดเชื้อแบคทีเรียแทรกซ้อน ระยะที่ 4 แผลที่ผิวหนังตกสะเก็ด ใช้ยารักษาแผลภายนอกจนกว่าจะหายดี และ 5) การใช้วัคซีนควบคุมโรค
อย่างไรก็ตาม กรมปศุสัตว์ได้ดําเนินการสั่งซื้อวัคซีน LSDV จากประเทศเนเธอร์แลนด์ ซึ่งมีแหล่งผลิตในประเทศแอฟริกาใต้ รวม 60,000 โดส เนื่องจากประเทศไทยไม่มีวัคซีนดังกล่าว เพราะเป็นโรคอุบัติใหม่ที่เพิ่งเกิดขึ้นในประเทศไทย ซึ่งขณะนี้อยู่ในขั้นตอนการประสานงานเพื่อส่งมอบวัคซีน คาดว่าจะสามารถส่งมาถึงประเทศไทยได้ภายใน 5 วันจากนี้ และหลังจากวัคซีนเข้ามาแล้ว จะต้องได้รับหนังสือรับรองรุ่นการผลิตจากสํานักงานคณะกรรมการอาหารและยา ก่อนนํามาใช้ได้โดยถูกต้องตามกฎหมาย คาดว่าน่าจะช่วงกลางเดือน มิ.ย. อีกทั้งกรมปศุสัตว์ กําลังดําเนินการจัดหาวัคซีนเพิ่มเติมอีกประมาณ 300,000 โดส จากแหล่งผลิตที่เชื่อถือได้ในต่างประเทศ เพื่อเสริมระบบในการควบคุม ป้องกันโรค ลัมปีสกิน ในประเทศไทยโดยเร็วต่อไป
รัฐบาลไทย-ข่าวทำเนียบรัฐบาล-เปิดกู้สินเชื่อ "SMEs มีที่ มีเงิน" รอบใหม่ ช่วยธุรกิจท่องเที่ยวที่ได้รับผลกระทบ COVID-19 ลงทะเบียนยื่นกู้ทาง www.gsb.or.th ตั้งแต่บัดนี้ ถึง 30 มิถุนายน 2564
วันอังคารที่ 25 พฤษภาคม 2564
เปิดกู้สินเชื่อ "SMEs มีที่ มีเงิน" รอบใหม่ ช่วยธุรกิจท่องเที่ยวที่ได้รับผลกระทบ COVID-19 ลงทะเบียนยื่นกู้ทาง www.gsb.or.th ตั้งแต่บัดนี้ ถึง 30 มิถุนายน 2564
ตามที่รัฐบาลมอบหมายให้ ธ.ออมสินช่วยเหลือ SMEs ประกอบธุรกิจท่องเที่ยวผ่านโครงการสินเชื่อดอกเบี้ยต่ํา SMEs มีที่ มีเงิน สําหรับผู้ประกอบการธุรกิจท่องเที่ยวที่ต้องการสภาพคล่อง ตั้งแต่บัดนี้จนถึงวันที่ 30 มิถุนายน 2564 หรือจนกว่าวงเงินโครงการจะหมด
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลมอบหมายให้ธนาคารออมสินช่วยเหลือผู้ประกอบการ SMEs ที่ประกอบธุรกิจท่องเที่ยว ผ่านโครงการสินเชื่อดอกเบี้ยต่ํา SMEs มีที่ มีเงิน สําหรับผู้ประกอบการธุรกิจท่องเที่ยวที่ต้องการสภาพคล่อง ธนาคารจึงได้เปิดให้ลงทะเบียนขอกู้โครงการดังกล่าวอีกครั้งที่เว็บไซต์ธนาคารออมสิน www.gsb.or.th ได้ตั้งแต่บัดนี้จนถึงวันที่ 30 มิถุนายน 2564 หรือจนกว่าวงเงินโครงการจะหมด
ทั้งนี้ สินเชื่อ SMEs มีที่ มีเงิน เป็นสินเชื่อเพื่อเสริมสภาพคล่องทางธุรกิจให้กับผู้ประกอบการธุรกิจท่องเที่ยว โดยผ่อนปรนหลักเกณฑ์การให้สินเชื่อ ให้กู้ทั้งบุคคลธรรมดาและนิติบุคคล สามารถใช้ที่ดินเปล่าหรือที่ดินพร้อมสิ่งปลูกสร้างเป็นหลักประกันการกู้ รวมถึงสามารถไถ่ถอนที่ดินซึ่งทําสัญญาขายฝากกับเอกชนไว้ตั้งแต่วันที่ 1 มกราคม - 31 ธันวาคม 2563 ให้วงเงินสินเชื่อต่อรายไม่เกิน 70% ของราคาประเมินที่ดินราชการ ระยะเวลากู้ 3 ปี อัตราดอกเบี้ยต่ํามาก ปีที่ 1 อัตราดอกเบี้ย = 0.10% ต่อปี ปีที่ 2 = 0.99 ต่อปี และปีที่ 3 = 5.99 ต่อปี กรณีบุคคลธรรมดาให้กู้ไม่เกิน 10 ล้านบาท ส่วนนิติบุคคลให้กู้ไม่เกิน 50 ล้านบาท.
รัฐบาลไทย-ข่าวทำเนียบรัฐบาล-ประชุมคณะกรรมการพิจารณาอุทธรณ์
วันอังคารที่ 25 พฤษภาคม 2564
ประชุมคณะกรรมการพิจารณาอุทธรณ์
กระทรวงเกษตรฯ จัดการประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์ พ.ศ. 2563
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานในการประชุมคณะกรรมการพิจารณาอุทธรณ์ ครั้งที่ 4/2564 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ กระทรวงการคลัง สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 6 เรื่อง
รัฐบาลไทย-ข่าวทำเนียบรัฐบาล-การรถไฟแห่งประเทศไทยร่วมอำนวยความสะดวกใช้สถานีกลางบางซื่อ จัดตั้งศูนย์ฉีดวัคซีนกลางบางซื่อ
วันอังคารที่ 25 พฤษภาคม 2564
การรถไฟแห่งประเทศไทยร่วมอํานวยความสะดวกใช้สถานีกลางบางซื่อ จัดตั้งศูนย์ฉีดวัคซีนกลางบางซื่อ
การรถไฟแห่งประเทศไทยร่วมอํานวยความสะดวกในการจัดเตรียมสถานีกลางบางซื่อ เพื่อให้บริการแก่เจ้าหน้าที่ บุคลากรทางการแพทย์ และประชาชนผู้มาใช้บริการให้เกิดความสะดวกอย่างเต็มที่
ศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม รายงานว่า ตามที่กระทรวงสาธารณสุข และกระทรวงคมนาคม ได้ร่วมกันบูรณาการจัดตั้ง “ศูนย์ฉีดวัคซีนกลางบางซื่อ” ที่สถานีกลางบางซื่อ สําหรับให้ประชาชนสามารถเข้ารับบริการวัคซีนได้อย่างสะดวก รวดเร็ว และทั่วถึง เพื่อสร้างภูมิคุ้มกันหมู่ให้กับประชาชนตามนโยบายของ พลเอกประยุทธ์ จันทร์โอชา นายกรัฐมนตรีนั้น รฟท. ได้ร่วมอํานวยความสะดวกในการจัดเตรียมสถานีกลางบางซื่อ เพื่อให้บริการแก่เจ้าหน้าที่ บุคลากรทางการแพทย์ และประชาชนผู้มาใช้บริการให้เกิดความสะดวกอย่างเต็มที่
สําหรับบรรยากาศการให้บริการในวันแรก เมื่อวันที่ 24 พฤษภาคม 2564 ซึ่งเริ่มฉีดวัคซีนแก่ผู้ขับขี่รถโดยสารสาธารณะที่ลงทะเบียนไว้กับกรมการขนส่งทางบก และพนักงานหน่วยงานในสังกัดกระทรวงคมนาคมนั้น เป็นไปด้วยความเรียบร้อย โดยมี นายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข นายชยธรรม์ พรหมศร ปลัดกระทรวงคมนาคม และนายจิรุตม์ วิศาลจิตร ประธานกรรมการ การรถไฟแห่งประเทศไทย มาร่วมตรวจเยี่ยมและให้กําลังใจ ซึ่งมีผู้ลงทะเบียนทยอยเดินทางเข้ามารับบริการอย่างต่อเนื่องตลอดทั้งวัน โดยสามารถฉีดวัคซีนได้ครบตามเป้าหมาย 5,000 คน
ทั้งนี้ รฟท. ได้มีการจัดสรรพื้นที่ 14,294 ตารางเมตร ภายในสถานีกลางบางซื่อ สําหรับให้บริการในการฉีดวัคซีน รองรับการฉีดวัคซีนได้สูงสุดถึง 10,000 คนต่อวัน และยังมีพื้นที่สํารองที่สามารถขยายได้หากเกิดความแออัด ทั้งภายนอกอาคารและในอาคารโถงชั้นใน ตลอดจนสิ่งอํานวยความสะดวกอื่น ๆ และพื้นที่จอดรถส่วนบุคคล นอกจากนี้ ประชาชนสามารถเดินทางมาด้วยระบบขนส่งมวลชนสาธารณะ ทั้งรถไฟฟ้าเอ็มอาร์ที สายสีน้ําเงิน รถประจําทาง ขสมก. 3 เส้นทาง ได้แก่ 1) ท่าน้ําบางโพ-สถานีเตาปูนสายสีม่วง 2) อนุสาวรีย์ชัยสมรภูมิ 3) ห้างสรรพสินค้าเซ็นทรัลลาดพร้าว - บีทีเอส สถานีหมอชิต หรือ รถไฟฟ้าใต้ดินสถานีสวนจตุจักร สําหรับประชาชนที่ต้องการรับบริการฉีดวัคซีนที่ศูนย์ฉีดวัคซีนสถานีกลางบางซื่อนั้น สามารถลงทะเบียนรับคิวได้ผ่านแอพพลิเคชั่น”หมอพร้อม”
รัฐบาลไทย-ข่าวทำเนียบรัฐบาล-ดีอีเอส นำระบบ e – office ขับเคลื่อนการทำงานกระทรวงฯ
วันอังคารที่ 25 พฤษภาคม 2564
ดีอีเอส นําระบบ e – office ขับเคลื่อนการทํางานกระทรวงฯ
ดีอีเอส นําระบบ e – office ขับเคลื่อนการทํางานกระทรวงฯ
เมื่อวันที่25พฤษภาคม2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานเพื่อขับเคลื่อนการใช้ระบบe - officeของกระทรวงดิจิทัลเพื่อเศรษฐกิจและสังคมโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมรวมทั้งผู้เกี่ยวข้องเข้าร่วมการประชุมณห้องประชุมMDES 2ชั้น9สํานักงานปลัดกระทรวงดิจิทัลเพื่อเศรษฐกิจและสังคม ที่ผ่านมาคณะทํางานได้หารือร่วมกับหน่วยงานภายใต้สังกัดกระทรวงฯได้แก่ สํานักงานพัฒนาธุรกรรมทางอิเล็กทรอนิกส์(สพธอ.)บริษัทโทรคมนาคมแห่งชาติจํากัด(มหาชน) NTซึ่งได้หยิบยกประเด็นสําคัญอาทิระบบสารบรรณเพื่อให้สามารถรองรับการทํางานของสารบรรณกลางของหน่วยงานต่างๆภายในกระทรวงฯรวมทั้งประเด็นการทดสอบระบบของสป.ดศ.ประกอบด้วยการออกเลขหนังสือฟังก์ชันการรับหนังสือและฟังก์ชันเกษียณหนังสือ ซึ่งขณะนี้มีหน่วยงานที่แสดงความประสงค์ใช้ระบบe-sarabanได้แก่ กรมอุตุนิยมวิทยาสํานักงานสถิติแห่งชาติและบริษัทไปรษณีย์ไทยจํากัด(ปณท)
**********
รัฐบาลไทย-ข่าวทำเนียบรัฐบาล-วันวิสาขบูชา ตรงกับวันขึ้น 15 ค่ำ เดือน 6
วันอังคารที่ 25 พฤษภาคม 2564
วันวิสาขบูชา ตรงกับวันขึ้น 15 ค่ํา เดือน 6
เป็นวันที่เกิดเหตุการณ์สําคัญขึ้นในพระพุทธศาสนา 3 เหตุการณ์ด้วยกัน คือ เป็นวันประสูตร ตรัสรู้ และปรินิพพาน ของพระสัมมาสัมพุทธเจ้า โดยเหตุการณ์ต่างๆ นี้ได้เกิดขึ้นในวันเดียวกัน
รัฐบาลไทย-ข่าวทำเนียบรัฐบาล-รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
วันจันทร์ที่ 24 พฤษภาคม 2564
รับมอบกล้าไม้ จากกรมป่าไม้ เนื่องในโอกาสวันต้นไม้ ประจําปี 2564
รับมอบกล้าไม้ จากกรมป่าไม้ เนื่องในโอกาสวันต้นไม้ ประจําปี 2564
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ รับมอบกล้าไม้ จากกรมป่าไม้ กระทรวงทรัพยากรธรรมชาติและสิ่งแวดล้อม เนื่องในโอกาสวันต้นไม้ ประจําปี 2564 (15 ค่ํา เดือน 6 วันวิสาขบูชาของทุกปี) โดยเป็นกล้าไม้จากพิธีเจริญพุทธมนต์ ในโครงการพฤกษามหามงคล ซึ่งกรมป่าไม้ ขอเชิญชวนประชาชนร่วมกันปลูกต้นไม้ เพื่อเพิ่มทรัพยากรธรรมชาติให้กับประเทศไทย
รัฐบาลไทย-ข่าวทำเนียบรัฐบาล-ครม. อนุมัติกรอบวงเงิน 311 ล้านบาท เป็นค่าใช้จ่ายป้องกันไวรัสโควิด-19 ในเรือนจำและทัณฑสถานทั่วประเทศ
วันอังคารที่ 25 พฤษภาคม 2564
ครม. อนุมัติกรอบวงเงิน 311 ล้านบาท เป็นค่าใช้จ่ายป้องกันไวรัสโควิด-19 ในเรือนจําและทัณฑสถานทั่วประเทศ
ครม. อนุมัติกรอบวงเงิน 311 ล้านบาท เป็นค่าใช้จ่ายป้องกันไวรัสโควิด-19 ในเรือนจําและทัณฑสถานทั่วประเทศ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยที่ประชุมคณะรัฐมนตรีวันนี้ อนุมัติกรอบวงเงิน 311,650,300 บาท เป็นค่าใช้จ่ายในการแก้ไขและป้องกันโรคติดเชื้อไวรัสโคโรนา 2019 ในเรือนจําและทัณฑสถานทั่วประเทศ จํานวน 5 รายการ ประกอบด้วย
-ค่าชุดตรวจไวรัสโควิด-19 แบบ RT PCR จํานวน 100,000 ชุดเป็นเงิน 80 ล้านบาท
-ค่าก่อสร้างโรงพยาบาลสนามรองรับผู้ป่วยวิกฤติในเขตกรุงเทพและปริมณฑล จํานวน 2 แห่งเป็นเงิน 51,967,200 บาท
-ค่าก่อสร้างโรงพยาบาลสนามประจําเขตกลุ่มเรือนจําและทัณฑสถาน จํานวน 10 แห่ง เป็นเงิน 92,680,000 บาท
-ค่าก่อสร้างและปรับปรุงห้องกักกันโรคประจําเรือนจําและทัณฑสถานจํานวน 65 แห่ง เป็นเงิน 49,835,500 บาท
-ค่าวัสดุ อุปกรณ์ป้องกันโรคติดต่อจากเชื้อไวรัสโควิด-19 ในเรือนจําและทัณฑสถาน เป็นเงิน 37,167,600 บาท
สําหรับการจัดหายาฟาวิพิราเวียสําหรับผู้ติดเชื้อนั้น ให้กรมราชทัณฑ์ดําเนินการตามแนวปฏิบัติโดยขอรับการสนับสนุนยาจากกระทรวงสาธารณสุขโดยตรงและเร่งด่วน
นายอนุชา กล่าวว่า “สืบเนื่องจากปัญหาการติดเชื้อไวรัส โควิด-19 ในเรือนจําและทัณฑสถานหลายแห่ง จึงจําเป็นต้องก่อสร้างปรับปรุงสถานที่ พร้อมจัดหาวัสดุอุปกรณ์เพื่อแก้ไขและป้องกันการระบาดของโรคติดเชื้อไวรัส โควิด-19 ในเรือนจําและทัณฑสถานทั่วประเทศ นายกรัฐมนตรีจึงได้มีบัญชาเห็นชอบให้ ใช้จ่ายงบประมาณรายจ่ายประจําปีงบประมาณ งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดโรคติดเชื้อไวรัส โควิด-19 โดยให้กรมราชทัณฑ์เร่งจัดทําแผนปฏิบัติการและแผนการใช้จ่ายงบประมาณเท่าที่จําเป็นและเหมาะสมด้วย”
............
รัฐบาลไทย-ข่าวทำเนียบรัฐบาล-รมว.ยุติธรรม รับมอบต้นมะค่าโมงจากกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจำปีของชาติ พ.ศ. ๒๕๖๔
วันอังคารที่ 25 พฤษภาคม 2564
รมว.ยุติธรรม รับมอบต้นมะค่าโมงจากกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจําปีของชาติ พ.ศ. ๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบต้นมะค่าโมงจากนายนพดล ฮมแสน ผู้อํานวยการกองการอนุญาต กรมป่าไม้ ผู้แทนกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจําปีของชาติ พ.ศ. ๒๕๖๔
ในวันอังคารที่ ๒๕ พฤษภาคม ๒๕๖๔ เวลา ๐๘.๓๐ น. ณ โถงกลาง ชั้น ๒ อาคารกระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบต้นมะค่าโมงจากนายนพดล ฮมแสน ผู้อํานวยการกองการอนุญาต กรมป่าไม้ ผู้แทนกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจําปีของชาติ พ.ศ. ๒๕๖๔ โดยมีนายสํารวม บุญเสริม ผู้เชี่ยวชาญเฉพาะด้านบริหารทรัพยากรบุคคล เข้าร่วมด้วย
สําหรับกล้าไม้ที่กระทรวงทรัพยากรธรรมชาติและสิ่งแวดล้อม ได้นํามามอบให้กระทรวงยุติธรรม ประกอบด้วย ๕ พันธุ์ไม้ คือ มะค่าโมง เหลืองปรีดียาธร มะฮอกกานีใบใหญ่ พะยูง และกระถินเทพา รวมจํานวน ๑๐๑ ต้น ทั้งนี้ กระทรวงทรัพยากรธรรมชาติและสิ่งแวดล้อม ได้นําส่งกล้าไม้ให้กับคณะรัฐมนตรี ในวันที่ ๒๕ พฤษภาคม ๒๕๖๔ ก่อนการประชุมคณะรัฐมนตรี เพื่อร่วมกันปลูกต้นไม้ ในวันต้นไม้ประจําปีของชาติ พ.ศ. ๒๕๖๔ ซึ่งตรงกับวันที่ ๒๖ พฤษภาคม ๒๕๖๔ ตามโครงการและกิจกรรมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ ๑๐๐ ล้านต้น เพื่อเป็นการสร้างและกระตุ้นให้ประชาชนและหน่วยงานทุกภาคส่วนได้มีส่วนร่วมในการฟื้นฟูทรัพยากรป่าไม้ของชาติ ตลอดจนช่วยป้องกันและลดผลกระทบจากการเปลี่ยนแปลงทางสภาพภูมิอากาศ ลดมลภาวะเป็นพิษจากฝุ่นและหมอกควัน ช่วยให้อากาศกลับมาสะอาดเพื่อให้ประชาชนมีสุขภาพที่ดีต่อไป
รัฐบาลไทย-ข่าวทำเนียบรัฐบาล-กระทรวงยุติธรรมจัดการประชุมระดมความคิดเห็นเพื่อพิจารณากรอบการดำเนินงาน ภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล
วันอังคารที่ 25 พฤษภาคม 2564
กระทรวงยุติธรรมจัดการประชุมระดมความคิดเห็นเพื่อพิจารณากรอบการดําเนินงาน ภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล
กระทรวงยุติธรรมเป็นเจ้าภาพจัดการประชุมระดมความคิดเห็นเพื่อพิจารณากรอบการดําเนินงาน ภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล (Hague Conference on Private International Law – HCCH)
ผ่านระบบการประชุมทางไกล
ในอังคารที่ ๒๕ พฤษภาคม ๒๕๖๔ เวลา ๑๑.๐๐ น. ณ ห้องประชุมกระทรวงยุติธรรม ๑๐ - ๐๑ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯกระทรวงยุติธรรมเป็นเจ้าภาพจัดการประชุมระดมความคิดเห็นเพื่อพิจารณากรอบการดําเนินงานภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล(Hague Conference on Private International Law – HCCH)ผ่านระบบการประชุมทางไกล (Video Conference) โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม
ผู้เข้าร่วมการประชุมประกอบด้วยหน่วยงานทั้งภาครัฐและภาควิชาการ ได้แก่ กระทรวงการต่างประเทศ สํานักงานอัยการสูงสุดสํานักงานศาลยุติธรรม สํานักงานคณะกรรมการกฤษฎีกา สถาบันเพื่อการยุติธรรมแห่งประเทศไทย (องค์การมหาชน)กระทรวงมหาดไทย กระทรวงการพัฒนาสังคมและความมั่นคงของมนุษย์ สํานักงานตํารวจแห่งชาติ
กองกฎหมาย สํานักงานปลัดกระทรวงยุติธรรม กรมคุ้มครองสิทธิและเสรีภาพ กรมบังคับคดี กรมพินิจและคุ้มครองเด็กและเยาวชน กรมสอบสวนคดีพิเศษ คณะนิติศาสตร์ จุฬาลงกรณ์มหาวิทยาลัย คณะนิติศาสตร์ มหาวิทยาลัยธรรมศาสตร์คณะนิติศาสตร์ มหาวิทยาลัยรามคําแหง สภาทนายความ ในพระบรมราชูปถัมภ์ในการนี้ กระทรวงยุติธรรมได้รับเกียรติจาก ศาสตราจารย์พิเศษ คนึง ฦาไชย ศาสตราจารย์ด้านกฎหมายระหว่างประเทศ แผนกคดีบุคคล และอดีตรัฐมนตรีช่วยว่าการกระทรวงมหาดไทย ที่ได้เข้าร่วมให้ข้อคิดเห็นอันเป็นคุณูปการต่อที่ประชุมและ รศ.ดร.พันธุ์ทิพย์ กาญจนะจิตรา สายสุนทร รองศาสตราจารย์ประจําศูนย์กฎหมายระหว่างประเทศคณะนิติศาสตร์ มหาวิทยาลัยธรรมศาสตร์ ที่ได้ร่วมสังเคราะห์ประเด็นที่ผู้ร่วมการประชุมถกแถลง
วัตถุประสงค์ของการประชุมระดมความคิดเห็นฯ คือ เพื่อหารือและรับฟังความเห็นของหน่วยงานที่เกี่ยวข้องเกี่ยวกับกรอบการดําเนินการภายหลังจากที่ประเทศไทยได้เข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล เมื่อเดือนมีนาคม ๒๕๖๔โดยที่ประชุมได้ร่วมกันแสดงความคิดเห็นอย่างกว้างขวางในหลายประเด็น อาทิ ความเป็นไปได้ในการดําเนินการเข้าเป็นภาคอนุสัญญาApostille (Convention of 5 October 1961 Abolishing the Requirementof Legalisation for Foreign Public Documents)และ Choice of Court Covention (Convention of 30 June 2005on Choice of Court Agreements) รวมถึงความเป็นไปได้ในการดําเนินการเกี่ยวกับการแก้ไขกฎหมายที่เกี่ยวข้องเช่น การแก้ไขกฎหมายที่เกี่ยวข้องกับพระราชบัญญัติด้วยการขัดกันแห่งกฎหมาย พ.ศ. ๒๔๘๑ อนึ่ง ที่ประชุมยังได้หารือถึงประเด็นการจัดตั้งกลไกที่จะสนับสนุนการดําเนินงานทางด้านสารัตถะ โดยในอนาคตอาจเป็นรูปแบบคณะกรรมการหรือคณะทํางาน
รัฐบาลไทย-ข่าวทำเนียบรัฐบาล-ครม. อนุมัติร่างประกาศ “ห้ามนำเข้ารถจักรยานยนต์ใช้แล้ว” แก้ปัญหามลพิษและลักลอบนำเข้ามาแยกชิ้นส่วน
วันอังคารที่ 25 พฤษภาคม 2564
ครม. อนุมัติร่างประกาศ “ห้ามนําเข้ารถจักรยานยนต์ใช้แล้ว” แก้ปัญหามลพิษและลักลอบนําเข้ามาแยกชิ้นส่วน
ครม. อนุมัติร่างประกาศ “ห้ามนําเข้ารถจักรยานยนต์ใช้แล้ว” แก้ปัญหามลพิษและลักลอบนําเข้ามาแยกชิ้นส่วน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 พฤษภาคม 2564 ว่า ครม.อนุมัติหลักการร่างประกาศกระทรวงพาณิชย์ เรื่อง กําหนดให้รถจักรยานยนต์ใช้แล้วเป็นสินค้าที่ต้องห้ามในการนําเข้ามาในราชอาณาจักร พ.ศ. .... ตามที่กระทรวงพาณิชย์เสนอ ซึ่งร่างประกาศฉบับนี้ มีสาระสําคัญเป็นการปรับปรุงหลักการจากมาตรการเดิมที่ต้องขออนุญาตนําเข้า เป็น การห้ามนําเข้าโดยเด็ดขาด เพื่อแก้ปัญหามลพิษและการลักลอบนําเข้ามาแยกชิ้นส่วน อย่างไรก็ตาม ยังคงให้สิทธิประชาชนสามารถขออนุญาตนําเข้ารถจักรยานยนต์ใช้แล้วอื่นๆ จากหน่วยงานที่รับผิดชอบโดยตรงได้ โดยไม่ต้องขออนุญาตจากกระทรวงพาณิชย์ เพื่อลดขั้นตอนการทํางานและอํานวยความสะดวกให้ประชาชน โดยมีสาระสําคัญดังนี้
1.สินค้าที่ห้ามนําเข้า (พิกัดอัตราศุลกากร 87.11) คือ รถจักรยานยนต์ใช้แล้ว รถจักรยานยนต์ไฟฟ้าใช้แล้ว รถโมแพ็ด (Moped) ใช้แล้ว รถจักรยานใช้แล้วที่ติดตั้งมอเตอร์ช่วย (รถจักรยานไฟฟ้าใช้แล้ว) รวมทั้งรถพ่วงข้าง แต่ไม่รวมรถพ่วงข้างที่ไม่ได้ติดตั้งมากับรถ ยกเว้นกรณีนําเข้าภายใต้การกํากับดูแลของหน่วยงานอื่น
2.กําหนดประเภทรถจักรยานยนต์ใช้แล้วที่อยู่ภายใต้การกํากับดูแลของหน่วยงานอื่น โดยไม่ต้องขออนุญาตจากกระทรวงพาณิชย์ ได้แก่
กระทรวงการต่างประเทศ เป็นการนําเข้าโดย สถานเอกอัครราชทูต สถานกงสุลใหญ่ องค์การระหว่างประเทศ สํานักงานการค้าและเศรษฐกิจของต่างประเทศ องค์กรต่างประเทศ หรือบุคคลที่ได้รับสิทธิ การรับบริจาคภายใต้แผนการป้องกันและบรรเทาสาธารณภัยแห่งชาติ
กระทรวงการคลัง โดยกรมศุลกากร เป็นการนําเข้าชั่วคราวหรือนําเข้ารถจักรยายนต์ใช้แล้วที่ไม่สามารถจดทะเบียนได้ในต่างประเทศ และกรมสรรพสามิต เป็นการนําเข้า เพื่อใช้เป็นรถต้นแบบสําหรับการวิจัยพัฒนาหรือทดสอบสมรรถนะ
กระทรวงวัฒนธรรม โดยกรมศิลปากร เป็นการนําเข้าเพื่อจัดแสดงพิพิธภัณฑ์เท่านั้น
กระทรวงกลาโหม เป็นการนําเข้าตามกฎหมายว่าด้วยการควบคุมยุทธภัณฑ์
นางสาวรัชดา กล่าวด้วยว่า เมื่อร่างประกาศมีผลบังคับใช้จะเป็นประโยชน์อย่างยิ่งในการลดผลกระทบด้านสิ่งแวดล้อมและแก้ปัญหาการลักลอบนําเข้ารถจักรยานยนต์ใช้แล้วเพื่อนํามาแยกชิ้นส่วนและจําหน่ายในประเทศ ส่งผลให้ภาครัฐไม่สามารถเก็บภาษีนําเข้าได้อย่างเต็มที่ ปัจจุบันมีหลายประเทศที่บังคับใช้มาตรการในลักษณะที่คล้ายกับร่างประกาศฉบับนี้ เช่น อุรุกวัย แคนาดา อิตาลี ชิลี และฟิลิปปินส์ เป็นต้น
...............
รัฐบาลไทย-ข่าวทำเนียบรัฐบาล-รมช.มนัญญา ไทยเศรษฐ์ รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
วันจันทร์ที่ 24 พฤษภาคม 2564
รมช.มนัญญา ไทยเศรษฐ์ รับมอบกล้าไม้ จากกรมป่าไม้ เนื่องในโอกาสวันต้นไม้ ประจําปี 2564
รมช.มนัญญา ไทยเศรษฐ์ รับมอบกล้าไม้ จากกรมป่าไม้ เนื่องในโอกาสวันต้นไม้ ประจําปี 2564
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ รับมอบกล้าไม้ จากกรมป่าไม้ กระทรวงทรัพยากรธรรมชาติและสิ่งแวดล้อม เนื่องในโอกาสวันต้นไม้ ประจําปี 2564 (15 ค่ํา เดือน 6 วันวิสาขบูชาของทุกปี) โดยเป็นกล้าไม้จากพิธีเจริญพุทธมนต์ ในโครงการพฤกษามหามงคล ซึ่งกรมป่าไม้ ขอเชิญชวนประชาชนร่วมกันปลูกต้นไม้ เพื่อเพิ่มทรัพยากรธรรมชาติให้กับประเทศไทย ณ กระทรวงเกษตรและสหกรณ์ เมื่อวันที่ 24 พฤษภาคม 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 24 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันจันทร์ที่ 24 พฤษภาคม 2564
ประกาศ ขสมก. ประจําวันที่ 24 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 24 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 24 พฤษภาคม 2564 พนักงานติดเชื้อไวรัส COVID-19 จํานวน 2 ราย
1) พนักงานเก็บค่าโดยสารรถปรับอากาศ สาย 138 เขตการเดินรถที่ 5
2) พนักงานเก็บค่าโดยสารรถปรับอากาศ สาย 15 เขตการเดินรถที่ 5
รัฐบาลไทย-ข่าวทำเนียบรัฐบาล-ยุติธรรม ประชุมขับเคลื่อนแผนจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๔
วันอังคารที่ 25 พฤษภาคม 2564
ยุติธรรม ประชุมขับเคลื่อนแผนจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๔
นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๔
ในวันจันทร์ที่ ๒๔ พฤษภาคม ๒๕๖๔ เวลา ๑๐.๐๐ น. ณ ห้องประชุม ๑๐-๐๑ อาคารที่ทําการกระทรวงยุติธรรม นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๔ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ เข้าร่วมฯ ผ่านระบบการประชุมทางไกล (Video Conterence) ร่วมกับ พันตํารวจโท กรวัชร์ ปานประภากร อธิบดีกรมสอบสวนคดีพิเศษ ศาสตราจารย์ณรงค์ ใจหาญ รองอธิบดีกรมองค์การระหว่างประเทศ รองเลขาธิการคณะกรรมการสิทธิมนุษยชนแห่งชาติ และเจ้าหน้าที่จากหน่วยงานที่เกี่ยวข้องเข้าร่วม เพื่อรับทราบผลการดําเนินงานของคณะกรรมการจัดการเรื่องราวร้องทุกข์ กรณีถูกกระทําทรมานและถูกบังคับให้หายสาบสูญ ประจําปี ๒๕๖๓ และผลการดําเนินงานของคณะอนุกรรมการฯ ปี ๒๕๖๔ (ช่วงครึ่งปีแรก) รวมทั้งพิจารณาแผนการดําเนินงานของคณะอนุกรรมการฯ ปี ๒๕๖๔ (ช่วงครึ่งปีหลัง) และพิจารณาปรับปรุงคําสั่งแต่งตั้งคณะอนุกรรมการคัดกรองฯ
ในการนี้ คณะกรรมการฯ ได้มีมติรับทราบผลการดําเนินงานของคณะอนุกรรมการฯ ปี 2564 (ช่วงครึ่งปีแรก) และเห็นชอบแผนการดําเนินงานของคณะอนุกรรมการฯ ปี ๒๕๖๔ (ช่วงครึ่งปีหลัง) อีกทั้งเห็นชอบให้มีการปรับปรุงคําสั่งคณะอนุกรรมการคัดกรองฯ โดยเปลี่ยนแปลงองค์ประกอบคณะอนุกรรมการจาก ผู้แทนสถาบันนิติวิทยาศาสตร์เป็น นายแพทย์สาธารณสุขประจําจังหวัดที่เกิดเหตุ หรือ หัวหน้าแผนกนิติเวชในโรงพยาบาลจังหวัดที่เกิดเหตุ เพื่อให้การเก็บพยานหลักฐานเป็นไปอย่างรวดเร็วและทันต่อเหตุการณ์ พร้อมทั้ง เห็นชอบให้มีการเปลี่ยนแปลงองค์ประกอบคณะอนุกรรมการจากผู้แทนยุติธรรมจังหวัด เป็นผู้แทนยุติธรรมจังหวัดที่เกิดเหตุ เพื่อให้สอดคล้องกับการปฏิบัติงานจริง นอกจากนี้ ยังเพิ่มเติมอํานาจหน้าที่ของคณะอนุกรรมการคัดกรองทุกข์ ในการตรวจสอบข้อมูล แสวงหาข้อเท็จจริง และพยานหลักฐาน เพื่อประกอบคําร้องกรณีถูกกระทําทรมานและถูกบังคับให้หายสาบสูญด้วย
รัฐบาลไทย-ข่าวทำเนียบรัฐบาล-รมว.แรงงาน คาดโทษ เจ้าหน้าที่รัฐ หากละเลยไม่ตรวจสอบ จับกุม ดำเนินคดี คนต่างด้าว และนายจ้างที่กระทำผิด มีโทษผิดวินัย และอาจได้รับโทษทางอาญา
วันอังคารที่ 25 พฤษภาคม 2564
รมว.แรงงาน คาดโทษ เจ้าหน้าที่รัฐ หากละเลยไม่ตรวจสอบ จับกุม ดําเนินคดี คนต่างด้าว และนายจ้างที่กระทําผิด มีโทษผิดวินัย และอาจได้รับโทษทางอาญา
กระทรวงแรงงานออกประกาศ เรื่อง มาตรการควบคุมการทํางานของคนต่างด้าวในสถานการณ์การแพร่ระบาดของโรคติดเชื้อไวรัสโคโรนา 2019 ลงวันที่ 24 พฤษภาคม 2564
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 24 พฤษภาคม 2564 ได้ออกประกาศกระทรวงแรงงาน เรื่อง มาตรการควบคุมการทํางานของคนต่างด้าวในสถานการณ์การแพร่ระบาดของโรคติดเชื้อไวรัสโคโรนา 2019 ลงวันที่ 24 พฤษภาคม 2564 โดยประกาศดังกล่าวมีวัตถุประสงค์เพื่อควบคุมการทํางานของคนต่างด้าวและป้องกันการลักลอบทํางานโดยไม่ได้รับอนุญาตในสถานการณ์การแพร่ระบาดของโรคโควิด - 19 ซึ่งอาจส่งผลกระทบต่อชีวิตและสุขภาพอนามัยของประชาชน ตลอดจนความมั่นคงทางเศรษฐกิจของประเทศ รวมทั้งย้ําเตือนให้เจ้าหน้าที่ปฏิบัติหน้าที่อย่างเต็มความสามารถ หากพบว่าเจ้าหน้าที่พบการกระทําความผิดแล้วไม่ดําเนินการตรวจสอบ ปราบปราม จับกุม หรือดําเนินคดีกับคนต่างด้าว และนายจ้าง/สถานประกอบการ จะถือว่ากระทําผิดวินัย และอาจได้รับโทษทางอาญา ตามประมวลกฎหมายอาญา
“พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ในฐานะที่กํากับดูแลกระทรวงแรงงาน สั่งการให้กระทรวงแรงงาน กระทรวงมหาดไทย และสํานักงานตํารวจแห่งชาติ บูรณาการการทํางานร่วมกันเพื่อป้องกัน และแก้ไขปัญหาสถานการณ์การแพร่ระบาดโควิด 19 ในกลุ่มแรงงานต่างด้าว ทั้งยังกําชับเจ้าหน้าที่ หากพบว่ามีการละเว้นการปฏิบัติหน้าที่ จะมีโทษทางวินัย และโทษทางอาญาไม่มีละเว้น นอกจากนี้ กระทรวงแรงงานขอฝากถึงพี่น้องแรงงานต่างด้าว ให้เคารพกฎหมายของประเทศไทย อย่าลักลอบทํางานโดยผิดกฎหมาย เพราะหากเป็นแรงงานต่างด้าวที่อยู่ในราชอาณาจักรและทํางานอย่างถูกกฎหมายแล้ว กรณีเจ็บป่วย หรือติดเชื้อโควิด -19 จะได้รับการคุ้มครองและรักษาตามสิทธิประกันสุขภาพ หรือหากอยู่ในกิจการที่มีประกันสังคม จะถือเป็นผู้ประกันตนและได้รับการดูแลรักษาตามสิทธิ ไม่ต่างจากคนไทย ทั้งสามารถทํางานอย่างมีเกียรติ มีศักดิ์ศรี ไม่ต้องคอยหลบหนีการตรวจสอบของเจ้าหน้าที่” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานมีเจ้าหน้าที่ตรวจสอบ ปราบปราม จับกุม หรือดําเนินคดีกับคนต่างด้าว และนายจ้าง/สถานประกอบการที่กระทําความผิดตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม ซึ่งนายจ้างที่รับคนต่างด้าวเข้าทํางานโดยไม่มีใบอนุญาตทํางาน มีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 - 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี
ทั้งนี้ ผู้ใดพบเห็นหรือสงสัยว่ามีคนต่างด้าวลักลอบทํางานผิดกฎหมาย สามารถแจ้งเบาะแสได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร. 1506 กด 2 กรมการจัดหางาน สายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-สธ. เผยโรงพยาบาลบุษราคัม เดินหน้าเตรียมเฟส 2 คืบหน้า มากกว่า 70 เปอร์เซ็นต์
วันอังคารที่ 25 พฤษภาคม 2564
สธ. เผยโรงพยาบาลบุษราคัม เดินหน้าเตรียมเฟส 2 คืบหน้า มากกว่า 70 เปอร์เซ็นต์
กระทรวงสาธารณสุข เผยโรงพยาบาลบุษราคัมเดินหน้าขยายเตียงเฟส 2 จํานวน 1,080 เตียง ขณะนี้คืบหน้ากว่า 70 เปอร์เซ็นต์ คาดว่าจะเปิดรับผู้ป่วยได้ภายในสัปดาห์นี้ ส่วนบุคลากรทางการแพทย์ชุดที่สองเตรียมทยอยเข้าปฏิบัติงานในวันพรุ่งนี้
กระทรวงสาธารณสุข เผยโรงพยาบาลบุษราคัมเดินหน้าขยายเตียงเฟส 2 จํานวน 1,080 เตียง ขณะนี้คืบหน้ากว่า 70 เปอร์เซ็นต์ คาดว่าจะเปิดรับผู้ป่วยได้ภายในสัปดาห์นี้ ส่วนบุคลากรทางการแพทย์ชุดที่สองเตรียมทยอยเข้าปฏิบัติงานในวันพรุ่งนี้
วันนี้ (25 พฤษภาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยภายหลังติดตามความคืบหน้าโรงพยาบาลบุษราคัมที่ดูแลผู้ป่วยโควิด 19 โดยเฉพาะ ว่าโรงพยาบาลบุษราคัมได้เปิดรับและดูแลผู้ป่วยโควิด 19 มาแล้ว 11 วัน มีผู้ป่วยเข้ารับรักษา รวม 822 ราย ในจํานวนนี้เป็นผู้ป่วยกลุ่มอาการเล็กน้อย 536 ราย กลุ่มอาการปานกลาง 198 ราย ส่งต่อรักษา 31 ราย ขณะนี้ยังอยู่ระหว่างรักษา 734 ราย รักษาหายแพทย์อนุญาตให้กลับบ้านแล้ว 57 ราย โดยภาพรวมการดําเนินงานเป็นไปอย่างคล่องตัว ด้วยความพร้อมของสถานที่ วัสดุ อุปกรณ์ ระบบการสื่อสารภายใน ระบบติดตามดูแลผู้ป่วยผ่านกล้องวงจรปิด และระบบสุขอนามัยสิ่งแวดล้อม รวมถึงความเชี่ยวชาญของบุคลากร โดยบุคลากรชุดแรกที่ปฏิบัติงาน เริ่มทยอยกลับไปปฏิบัติงานต้นสังกัดแล้ว และชุดที่สองจากจังหวัดต่างๆ อาทิ โรงพยาบาลสระบุรี โรงพยาบาลแพร่ โรงพยาบาลสมเด็จพระยุพราชเดชอุดม โรงพยาบาลอินทร์บุรี โรงพยาบาลมหาสารคาม โรงพยาบาลพุทธโสธร โรงพยาบาลยะลา เป็นต้น จะทยอยหมุนเวียนเข้ามาปฏิบัติหน้าที่เพื่อความต่อเนื่องในวันพรุ่งนี้ ในส่วนการเตรียมความพร้อมขยายเตียงผู้ป่วยเฟส 2 อีก 1,080 เตียง เพื่อรองรับผู้ป่วยที่มีจํานวนเพิ่มขึ้น ขณะนี้คืบหน้าไปกว่า ร้อยละ 70 คาดว่าจะเปิดรับผู้ป่วยได้ภายในสัปดาห์นี้
“ขอขอบคุณทีมงานและบุคลากรทางการแพทย์ทุกคนที่เสียสละเป็นจิตอาสา รวมพลังทุ่มเททํางานกันอย่างเต็มที่ในการดูแลรักษาผู้ป่วย มีหลายรายที่หายดีและกลับบ้านได้แล้ว ทั้งนี้เป็นภารกิจของกระทรวงสาธารณสุขในการดูแลรักษาผู้ติดเชื้อทุกรายอย่างเต็มประสิทธิภาพ เพื่อลดความสูญเสียจากสถานการณ์โรควิด 19 และเราจะผ่านพ้นวิกฤตินี้ไปด้วยกัน” นายแพทย์เกียรติภูมิกล่าว
*************************************** 25 พฤษภาคม 2564
********************************
รัฐบาลไทย-ข่าวทำเนียบรัฐบาล-ดีอีเอส แนะ 6 วิธีรู้เท่าทันข่าวปลอม
วันอังคารที่ 25 พฤษภาคม 2564
ดีอีเอส แนะ 6 วิธีรู้เท่าทันข่าวปลอม
ดีอีเอส แนะ 6 วิธีรู้เท่าทันข่าวปลอม
กระทรวงดิจิทัลฯแนะ6วิธีรู้เท่าทันและสังเกตข่าวปลอมเตือนใครโพสต์-แชร์ต่อระวังโทษคุกสูงสุด5ปี
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อํานวยการศูนย์ต่อต้านข่าวปลอมกล่าวว่าปัจจุบันข้อมูลในโลกออนไลน์มีมากการรับและส่งข้อมูลข่าวสารสามารถทําได้หลากหลายช่องทางและรวดเร็วโดยเฉพาะช่องทางอินเทอร์เน็ตที่มีความสะดวกในการรับและส่งข่าวสารต่อๆกันได้อย่างรวดเร็วทําให้เป็นช่องทางหนึ่งสําหรับผู้ที่ต้องการสร้างข่าวปลอมข่าวบิดเบือนหรือผู้อยู่เบื้องหลังที่ต้องการแสวงหาประโยชน์จากความตื่นรับข้อมูลข่าวสารของประชาชนส่งผลให้เกิด
ความเข้าใจผิดและอาจทําให้เกิดสถานการณ์ปั่นป่วนตามมา
ดังนั้นจึงเป็นเรื่องสําคัญยิ่งที่จะช่วยกันสร้างองค์ความรู้ให้ประชาชนได้รู้เท่าทันข่าวปลอมรวมถึงป้องกันการรับรู้ข้อมูลข่าวสารผ่านทางสื่อสังคมออนไลน์ที่บิดเบือนและรู้วิธีสังเกตข่าวเพื่อไม่ให้โดนหลอกโดยมีข้อแนะนํา6วิธีรู้เท่าทันและสังเกตข่าวปลอมดังนี้1.ข่าวต้องมีความน่าเชื่อถือมีแหล่งอ้างอิงที่มาชัดเจนสามารถตรวจสอบได้2.สังเกตการเรียบเรียงเนื้อข่าวและการสะกดคําต่างๆเพราะข่าวปลอมมักจะสะกดผิดและมีการเรียบเรียงที่ไม่ดี3.สังเกตยูอาร์แอล(URL)ให้ดีโดยข่าวปลอมอาจมีURLคล้ายเว็บของสํานักข่าวจริง4.ดูรายงานข่าวจากแหล่งข่าวที่น่าเชื่อถือได้ว่ามีข่าวแบบเดียวกันหรือไม่โดยมีแหล่งอ้างอิงที่น่าเชื่อถือ5.ตรวจสอบข่าวจากการเสิร์ชหาข้อมูลอาจพบว่าเป็นข่าวเก่าหรือพบการแจ้งเตือนจากเว็บไซต์อื่นว่าเป็นข่าวปลอมและ6.ข่าวปลอมอาจมีการนํารูปภาพจากข่าวเก่ามาใช้เพื่อเพิ่มความน่าเชื่อถือ
“อยากเน้นย้ําว่าผู้ผลิตข่าวปลอมบิดเบือนและนําเผยแพร่บนโซเชียลมีเดียอาจเข้าข่ายเป็นความผิดตามพ.ร.บ.คอมพ์มาตรา๑๔ทั้งในเรื่องข้อมูลเท็จบิดเบือนปลอมแปลงทําให้ประชาชนตื่นตะหนกหรือกระทบต่อเศรษฐกิจและสังคมตลอดจนความมั่นคงของรัฐซึ่งมีโทษจําคุกไม่เกิน5ปีปรับไม่เกิน1แสนบาทหรือทั้งจําทั้งปรับหากข้อมูลนั้นทําให้บุคคลองค์กรหน่วยงานเสื่อมเสียชื่อเสียงหรือถูกดูหมิ่นเกลียดชังยังอาจได้รับโทษในความผิดฐานหมิ่นประมาทมีโทษจําคุกไม่เกิน1ปีหรือปรับไม่เกิน2หมื่นบาทหรือทั้งจําทั้งปรับและที่ห่วงใยประชาชนในช่วงเกิดสถานการณ์วิกฤตนี้จะต้องพึงระวังในการจะแชร์หรือส่งต่อข้อมูลอันเป็นเท็จตามพ.ร.ก.ฉุกเฉิน2548มาตรา9 (3)กําหนดว่าห้ามผู้ใดเสนอข่าวมีเจตนาบิดเบือนข้อมูลข่าวสารหรือมีข้อความอาจทําให้ประชาชนเกิดความหวาดกลัวทําให้เกิดความเข้าใจผิดในสถานการณ์ฉุกเฉินจนกระทบต่อความมั่นคงของรัฐความสงบเรียบร้อยหรือศีลธรรมอันดีของประชาชนทั้งในเขตพื้นที่ที่ประกาศสถานการณ์ฉุกเฉินหรือทั่วราชอาณาจักรมีโทษจําคุกไม่เกิน2ปีหรือปรับไม่เกิน4หมื่นบาทหรือทั้งจําทั้งปรับ”นางสาวอัจฉรินทร์กล่าว
ดังนั้นทุกครั้งที่ผู้บริโภคสื่อหรือผู้ใช้โซเชียลมีเดียพบข่าวที่มีการแชร์ต่อๆกันมาจึงไม่ควรเชื่อทันทีควรใช้หลักสังเกตและปฏิบัติตาม6วิธีข้างต้นก่อนส่งต่อข่าวนั้นๆแต่อย่างไรก็ตามจากข้อสังเกตทั้งหมดอาจบอกไม่ได้ร้อยเปอร์เซ็นต์ว่าข่าวนั้นเป็นเรื่องจริงหรือไม่ผู้บริโภคสื่อทุกคนจึงควรมีภูมิคุ้มกันตนเองในการรับข่าวสารข้อมูลตรวจสอบให้รอบด้านเลือกเชื่อเลือกแชร์หรือแจ้งเบาะแสข่าวที่น่าสงสัยมายังช่องทางของศูนย์ต่อต้านข่าวปลอมประเทศไทยผ่านช่องทางเว็บไซต์https://www.antifakenewscenter.comช่องทางFacebook: Anti-Fake News Centerช่องทางTwitter @AfncThailandช่องทางLine@antifakenewscenterและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือ
ข่าวบิดเบือน
**********
รัฐบาลไทย-ข่าวทำเนียบรัฐบาล-นายกฯ สั่ง แรงงาน จับมือ กทม.ปูพรม ตรวจโควิดเชิงรุกในแคมป์ก่อสร้าง
วันอังคารที่ 25 พฤษภาคม 2564
นายกฯ สั่ง แรงงาน จับมือ กทม.ปูพรม ตรวจโควิดเชิงรุกในแคมป์ก่อสร้าง
รัฐมนตรีว่าการกระทรวงแรงงาน เผย นายกรัฐมนตรีห่วงใยสถานการณ์การแพร่ระบาดของโควิด-19 ในแคมป์คนงาน สั่งการให้กระทรวงแรงงาน ร่วมกับกรุงเทพมหานคร ลุยตรวจโควิด-19 เชิงรุกแก่แรงงานในแคมป์ก่อสร้างทั่วกรุง คาดเริ่มดําเนินการตรวจได้ในสัปดาห์หน้า
เมื่อวันที่ 25 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือเรื่องแผนการตรวจโควิด – 19 ในแคมป์คนงานก่อสร้าง โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม ร้อยตํารวจเอกพงศกร ขวัญเมือง โฆษกกรุงเทพมหานคร นางป่านฤดี มโนมัยพิบูลย์ ผู้อํานวยการสํานักอนามัย กรุงเทพมหานคร พร้อมด้วย ผู้บริหารระดับสูงกระทรวงแรงงาน และผู้ที่เกี่ยวข้องเข้าร่วมการประชุมในครั้งนี้ด้วย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยนายสุชาติ กล่าวว่า กรณีการแพร่ระบาดของโควิด-19 คลัสเตอร์ในแคมป์ก่อสร้าง ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ซึ่งท่านกํากับดูแลกระทรวงแรงงาน ได้มีความห่วงใยต่อสถานการณ์การแพร่ระบาดของโควิด -19 ในขณะนี้ ซึ่งจากการตรวจสอบจํานวนแรงงานในแคมป์คนงานในเขตพื้นที่กรุงเทพมหานคร มีจํานวน 129,542 คน จากแคมป์ จํานวน 841 แห่ง ซึ่งเป็นคนไทย จํานวน 53,550 คน ต่างด้าว จํานวน 75,992 คน โดยกําหนดพื้นที่เป้าหมาย กลุ่มเร่งด่วนที่สุด ที่พบการระบาดกลุ่มก้อนใหม่ (Cluster) และและเป็นกลุ่มที่มี Cluster เฝ้าระวัง ตาม ศบค.กําหนด (ณ วันที่ 23 พ.ค. 64) กลุ่มที่ 1 เขตคลองสามวา เขตมีนบุรี เขตลาดกระบัง เขตสะพานสูง เขตหนองจอก รวมจํานวน 8,805 คน จํานวน 83 แห่ง กลุ่มที่ 2 เขตหลักสี่ เขตดอนเมือง เขตปทุมวัน เขตบางพลัด เขตบางคอแหลม รวมจํานวน 23,326 คน จํานวน 97 แห่ง และกลุ่มเร่งด่วน ในพื้นที่กรุงเทพมหานครเขตเหนือ กรุงเทพมหานครกลาง กรุงเทพมหานครเขตใต้ กรุงเทพมหานครเขตตะวันออก กรุงเทพมหานครเขตธนบุรีเหนือ กรุงเทพมหานครเขตธนบุรีใต้ รวมจํานวน 97,411 คน จํานวน 661 แห่ง
นายสุชาติ กล่าวต่อว่า กระทรวงแรงงาน จะมอบหมายให้สํานักงานประกันสังคม บูรณาการร่วมกับกรุงเทพมหานคร กระทรวงสาธารณสุข เพื่อกําหนดมาตรการและรายละเอียดเกี่ยวกับการตรวจเชิงรุกรวมทั้งกําหนดจุดตรวจในแคมป์คนงานก่อสร้าง ซึ่งปัจจุบันมีสถานพยาบาลพร้อมให้ความร่วมมือจํานวน 11 แห่ง 31 ทีม และเตรียมพร้อมสถานพยาบาลในเครือข่ายประกันสังคม เพื่อตรวจคัดกรองและดูแลรักษา โดยคาดว่าจะสามารถดําเนินการตรวจได้ภายในสัปดาห์หน้า